תל אביב, א' אייר, תשפ"ה

29 באפריל, 2025

**חוזר מס' מ-04-401**

**03-401A-מ חוזר מס'**

**טיוטה להערות הציבור**

**הערות ניתן להעביר עד ליום 20 במאי 2025**

**באמצעות תיבת הדוא"ל:CCR-REG@BOI.ORG.IL**

לכבוד,

משתמשים בנתוני אשראי

הנדון: **תיקון הוראות ממונה מס' 401 בנושא "אמצעי זיהוי" ומס' A401 בנושא "אמצעי זיהוי מרחוק" (בעקבות פרסום טיוטת הוראת ממונה מס' 407 בנושא "שימוש במערכת נתוני אשראי")**

# הוראת ממונה מס' 401 בנושא "אמצעי זיהוי" והוראת ממונה מס' A401 בנושא "אמצעי זיהוי מרחוק" (להלן בהתאמה - **הוראה 401**, **הוראה A401**), החלות על לשכת אשראי, משתמש בנתוני אשראי ומיופה כוח בתמורה, כוללות, בין השאר, הוראות דיווח לממונה על אירועי אבטחת מידע וסייבר הקשורים להליכי זיהוי לקוח או על חשד ממשי לאירועים כאמור.

# בהוראת ממונה מס' 407 בנושא "שימוש במערכת נתוני אשראי" (להלן - **הוראה 407**) אשר טיוטה שלה מתפרסמת במקביל לחוזר זה כמפורט בחוזר מ-407-01, נקבע כי משתמש בנתוני אשראי ידווח לממונה על אירועים חריגים משמעותיים, לרבות על אירועי אבטחת מידע וסייבר הקשורים להליכי זיהוי לקוח או על חשד ממשי לאירועים כאמור, בהתאם להוראות הדיווח שנקבעו בהוראה.

לפיכך, מוצע לבצע תיקונים בהוראות 401 ו-A401, כך שתיגרע תחולת סעיף 4ב בהוראה 401 ותחולת הוראות פרק ט' בהוראה A401 לעניין "דיווחים לממונה על אירועי אבטחת מידע וסייבר או על חשד ממשי לאירועים כאמור" על משתמש בנתוני אשראי.

# האסדרה לא תלווה בפרסום דוח קביעת אסדרה לפי חוק עקרונות האסדרה, התשפ"ב- 2021 (להלן – "חוק עקרונות האסדרה") לאור הפטור בסעיף 34(ג)(2) לחוק זה. זאת, מאחר שבמקביל לגריעת תחולת הסעיפים בהוראות 401 ו-A401 על משתמש בנתוני אשראי כמוצע, בהתאם למפורט לעיל, נכללו סעיפים דומים לאחר ביצוע התאמות בהם בהוראה 407 המוצעת בנושא "שימוש במערכת נתוני אשראי", אשר תלווה עם פרסומה בדוח קביעת אסדרה, וכן תבוצע לגביה בחינה תקופתית בהתאם להוראות סעיף 36 לחוק עקרונות האסדרה, התשפ"ב- 2021.

# תחילתם של התיקונים האמורים להוראות 401 ו-A401 שלושה חודשים מיום פרסום ההוראות המתוקנות באתר מערכת נתוני אשראי בישראל.

# לטיוטת חוזר זה מצורפות ההוראות המתוקנות במהדורת "סימון שינויים".

# 

בכבוד רב,

אייל חדד

הממונה על שיתוף בנתוני אשראי